ครม.ขยายพื้นที่ธนาคารปูม้า อัดสินเชื่อดันรายได้2.5พันล.
ครม.ไฟเขียวขยาย เป้าหมายธนาคารปูม้าครอบคลุมจังหวัดชายฝั่งเป็น 500 แห่ง ดึงออมสินจัดสินเชื่อ ดันรายได้เดือนละ 2,500 ล้าน
7 มี.ค. 2561

ครม.ไฟเขียวขยาย เป้าหมายธนาคารปูม้าครอบคลุมจังหวัดชายฝั่งเป็น 500 แห่ง ดึงออมสินจัดสินเชื่อ ดันรายได้เดือนละ 2,500 ล้านนายณัฐพร จาตุศรีพิทักษ์ ที่ปรึกษา รมต.ประจำสำนักนายกรัฐมนตรี เปิดเผยว่า ที่ประชุมคณะรัฐมนตรีนอกสถานที่อย่างเป็นทางการ (ครม.สัญจร) ที่ จ.เพชรบุรี เมื่อวันที่ 6 มี.ค. 2561  เห็นชอบการขยายผลธนาคารปูม้าเพื่อคืนปูม้าสู่ทะเลไทยทั้งนี้ คณะกรรมการวิจัยแห่งชาติ (วช.) เสนอให้มีการขยายโครงการธนาคารปูม้าจากปัจจุบันมีอยู่ 191 แห่ง ใน 20 จังหวัด ให้ครบ 500 แห่งทั่วประเทศ โดยให้ธนาคารออมสินสนับสนุนสินเชื่อดอกเบี้ยต่ำให้กับชุมชนชาวประมงทั้งในฝั่งอันดามันและอ่าวไทย วงเงิน 1.5-2 แสนบาท/ชุมชน เพื่อสนับสนุนการลงทุนในอุปกรณ์ ซึ่งจะช่วยให้ชาวประมงมีรายได้มากขึ้นอย่างไรก็ตาม หากแต่ละชุมชนปล่อยไข่ปูม้าจากแม่ปู้ม้าได้เดือนละ 100 ตัว จะมีลูกปูม้าเพิ่มขึ้น 1 แสน-1 ล้านตัว จะทำให้แต่ละชุมชนมีรายได้จากการขายปูม้า 2.5 ล้านบาท/ชุมชน/เดือน คิดเป็นรายได้รวมกว่า 2,500 ล้านบาท/เดือน ซึ่งทำให้เศรษฐกิจของชาวบ้านที่เป็นเศรษฐกิจฐานรากมีความเข้มแข็งเพิ่มขึ้นขณะที่นายสุรสีห์ กิตติมณฑล อธิบดีกรมฝนหลวงและการบินเกษตร กล่าวถึงประกาศเตือนและการพยากรณ์อากาศของกรมอุตุนิยมวิทยา ในเรื่องพายุฤดูร้อนและอาจเกิดพายุลูกเห็บในหลายพื้นที่ กรมได้วางแผนปฏิบัติการสลายลูกเห็บในพื้นที่ภาคตะวันออกเฉียงเหนือ โดยให้ศูนย์ปฏิบัติการฝนหลวงภาคเหนือเข้ามาช่วยบูรณาการการเฝ้าระวังการเกิดลูกเห็บร่วมกับศูนย์ปฏิบัติการฝนหลวงภาคตะวันออกเฉียงเหนือด้านการแก้ปัญหาภัยแล้ง กรม ฝนหลวงฯ ได้รับแจ้งการขอรับบริการสนับสนุนฝนหลวงในพื้นที่ภาคตะวันออก ได้แก่ พื้นที่ปลูกลำไยนอกเขตชลประทาน จำนวน 2 แสนไร่ บริเวณ อ.สอยดาว โป่งน้ำร้อน จ.จันทบุรี พื้นที่ปลูกพืชผักและผลไม้ จำนวน 1,000 ไร่ บริเวณ อ.เมือง จ.ระยอง และพื้นที่ ปลูกมันสำปะหลัง 2,250 ไร่ อ้อยโรงงาน 1,000 ไร่ และหญ้าเนเปียร์ 1,000 ไร่ บริเวณ อ.อรัญประเทศ และวังสมบูรณ์ จ.สระแก้วนายทองเปลว กองจันทร์ อธิบดีกรมชลประทาน กล่าวว่า ได้สั่งการให้โครงการชลประทานทุกพื้นที่เตรียมเครื่องจักรทั้งเครื่องสูบน้ำ เครื่องผลักดันน้ำ เพื่อช่วยเหลือประชาชนหากได้รับ ผลกระทบจากพายุฤดูแล้ง ซึ่งพบว่าใน หลายพื้นที่เริ่มขาดแคลนน้ำ และการผลิตประปาของ อ.เมือง อ.หัวหิน จ.ประจวบคีรีขันธ์ มีปัญหาเรื่องขาดแคลนน้ำดิบ เนื่องจากน้ำต้นทุนจากเขื่อน ปราณบุรี มีน้อยและต้องช่วยสำรองน้ำดิบให้กับประปาเพื่อผลิตส่งน้ำปีละอย่างน้อย 120 ล้านลูกบาศก์เมตรนอกจากนี้ ได้วางแผนการใช้น้ำของเมืองหัวหินให้รองรับการขยายตัวของเมืองและการท่องเที่ยวในระยะเวลา 20 ปี ข้างหน้าอีกด้วย โดยใช้โครงการผันน้ำเขื่อนเพชร-หัวหิน